**BILJEŠKE**

**UZ FINANCIJSKE IZVJEŠTAJE**

**01.01.2024. - 31.12.2024.**

Naziv obveznika: **OPĆINSKI SUD U POŽEGI**

Broj RKP-a: **4212**

Matični broj: **03310302**

OIB: **49328464172**

Pošta i mjesto : **34000** **POŽEGA**

Adresa sjedišta: **SVETOG FLORIJANA 2**

Razina: **11**

Razdjel: **109**

Šifra djelatnosti: **8423**

Šifra grada/općine: **351**

Razdoblje: **2024-12**

**BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACIMA**

**PRIHODI I RASHODI POSLOVANJA**

Prihodi poslovanja (6) - Prema iskazanim podacima Općinski sud u Požegi je tijekom 2024. godine ostvario prihode u visini 2.089.411,20 €, i to:

- prihod za kamate na oročena sredstva i depozite po viđenju 25,20 € (6413)

- prihod ostvaren od uplata stranaka za očevide 3.717,98 € (6526)

- prihod od pruženih usluga kopiranja/presnimavanja u sudskim spisima - vlastiti

 prihodi 247,29 € (6615)

- iz nadležnog proračuna za financiranje

 rashoda poslovanja 2.082.827,25 € (6711)

- iz nadležnog proračuna za financiranje

 rashoda za nabavu nefin. imovine 2.593,48 € (6712)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukupno: 2.089.411,20 €

Rashodi poslovanja (3) **-** Rashodi poslovanja ostvareni su u visini 2.093.131,85 €.

Ukupno ostvarene rashode čine:

- rashodi za zaposlene 1.803.601,86 € (31)

- materijalni rashodi 287.705,32 € (32)

- financijski rashodi 1.824,67 € (34) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ukupno: 2.093.131,85 €

Sredstva doznačena iz nadležnog proračuna utrošena su za financiranje rashoda poslovanja – rashoda za zaposlene, materijalnih i financijskih rashoda.

Rashodi za zaposlene (31) u odnosu na prošlu godinu rashodi su povećani za 36,6%. Tijekom 2024. godine došlo je do povećanja koeficijenata za obračun plaće zbog donošenja nove Uredbe o nazivima radnih mjesta, uvjetima za raspored i koeficijentima za obračun plaće u državnoj službi. Pravosudnim dužnosnicima također je povećana osnovica za obračun plaća prema Zakonu o izmjenama Zakona o plaći i drugim materijalnim pravima pravosudnih dužnosnika.

Plaće za prekovremeni rad (3113) – veće su u odnosu na prethodno razdoblje za 21,5% zbog odobrenog prekovremenog rada zemljišnoknjižnom odjelu.

Naknade za prijevoz, za rad na terenu i odvojeni život (3212) – povećanje u odnosu na prethodno razdoblje zbog promjene cijene mjesečnih karata.

Stručno usavršavanje zaposlenika (3213) – povećanje troškova u odnosu na prethodno razdoblje za 45,6% zbog odlaska na seminare za dužnosnike i službenike te usavršavanje službenika na području javne nabave.

Energija (3223) – smanjenje u odnosu na prethodno razdoblje zbog Uredbe Vlade RH kojom se pomože u reguliranju cijena energije (električna energija, plin i gorivo).

Sitni inventar i auto gume (3225) – povećanje u odnosu na prethodno razdoblje zbog nabavke sitnog inventara za potrebe redovnog obavljanja djelatnosti.

Usluge tekućeg i investicijskog održavanja (3232) – znatno su povećani troškovi u odnosu na prošlu godinu zbog tekućeg održavanja zgrade prekršajnog odjela (preseljenje na novu adresu).

Zdravstvene i veterinarske usluge (3236) – u 2024. godini uz redovne preglede, obavljeni su i sistematski pregledi za dio zaposlenika.

Intelektualne usluge (3237) – smanjeni su troškovi u odnosu na prethodno razdoblje. Rashodi za intelektualne usluge ovise o primljenim rješenjima za isplatu troškova sudionicima u postupku (nagrade braniteljima, vještacima, sucima porotnicima, sudskim tumačima).

Računalne usluge (3238) – povećane su u odnosu na prethodno razdoblje zbog usluga koja nam naplaćuje Financijska agencija za servise eRačun i ePlaćanje.

Naknade za rad predstavničkih i izvršnih tijela, povjerenstava i slično (3291) – ovdje su obračunati troškova za naknade za očevide, a smanjeni su u odnosu na prethodno razdoblje jer se smanjio broj vanjskih uredovanja izvan zgrade suda.

**PRIMICI I IZDACI**

Izdaci za financijsku imovinu i otplate zajmove (5) – odnose se na otplatu glavnice za financijski leasing vozila, gdje je plaćeno 10 leasing rata u ukupnom iznosu od 2.593,48 € – (5445) – otplata glavnice primljenih zajmova od ostalih tuzemnih financijskih institucija izvan javnog sektora.

**REZULTAT POSLOVANJA**

Ukupni prihodi i primici – 2.089.411,20 € (X678)

Ukupni rashodi i izdaci – 2.095.725,33 € (Y345)

Manjak prihoda i primitaka – preneseni – 6.314,13 € (Y005)

Višak prihoda i primitaka – preneseni – 4.839,25 € (9221-9222)

**Manjak prihoda i primitka raspoloživ za pokriće u sljedećem razdoblju – 1.474,88 € (Y006)**

Prihodi poslovanja iznose 2.089.411,20 €, a rashodi poslovanja 2.093.131,85 €. Ostvareni rezultat poslovanja – manjak prihoda poslovanja, nakon obračuna prihoda i rashoda poslovanja u 2024. godini iznosi 3.720,65 € kn (Y001). Preneseni višak prihoda poslovanja iznosi 18.185,27 € (92211).

Ukupni izdaci za financijsku imovinu i otplate zajmova iznose 2.593,48 €, što čini manjak primitaka od financijske imovine i obveza u iznosu od 2.593,48 € (Y003).

Preneseni manjak primitaka od financijske imovine iznosi 12.661,86 € (92223).

Ukupno po svim aktivnostima poslovanja, ukupni prihodi i primici iznose 2.089.411,20 € (X678), a ukupni rashodi i izdaci iznose 2.095.725,33 € (Y345). Iz toga proizlazi manjak prihoda i primitaka u iznosu od 6.314,13 € (Y005).

Nakon utvrđivanja rezultata po svim aktivnostima, prebijanja viškova i manjkova po istim kategorijama, a uzevši u obzir višak prihoda i primitaka iz prethodnog razdoblja u iznosu od 4.839,25 €, ukupan manjak prihoda i primitaka za pokriće u slijedećem razdoblju iznosi 1.474,88 € (Y006).

**BILJEŠKE UZ BILANCU**

Imovina (B001) - U bilanci sa stanjem 31. prosinca 2024. ukupna imovina iskazana je u iznosu 1.588.379,01 € a sastoji se od:

 - nefinancijske imovine (B002) – 710.689,37 €

 - financijske imovine (1) – 877.689,64 €

Nefinancijska imovina iznosi 710.689,37 €, a sastoji se od neproizvedene dugotrajne imovine i proizvedene dugotrajne imovine koju čine građevinski objekti, postrojenja i oprema, prijevozna sredstva i nematerijalna proizvedena imovina. Knjigovodstvena vrijednost na dan 31.12.2024. godine neproizvedene dugotrajne imovine iznosi 13.574,79 € (01), a vrijednost proizvedene dugotrajne imovine iznosi ukupno 697.114,58 € (02).

Sitni inventar u upotrebi (042) i ispravak vrijednosti sitnog inventara (049) iznose 6.994,65 €.

Ispravak vrijednosti navedene imovine odrađen je linearnom metodom po godišnjim stopama određenim Pravilnikom o računovodstvu i računskom planu proračuna, a za 2024. godinu iznosi 26.581,22 €, a ukupna vrijednost nefinancijske imovine iznosi 710.689,37 €.

Financijska imovina(1) –sastoji se od novca na žiroračunu, novca u blagajni i od potraživanja u iznosu od 877.689,64 €, a sastoji se od:

- novca u banci na redovnom žiroračunu 0,11 € (1112)

- novca na žiroračunu sudskih depozita 261.670,61 € (1112)

- ostala potraživanja - potraživanja od HZZO-a

(bolovanje preko 42 dana) 349,78 € (129)

- potraživanja za upravne i administrativne pristojbe koje su

 prihod državnog proračuna (sudske pristojbe) 355.624,70 € (165)

- potraživanja proračunskih korisnika za sredstva uplaćena

 u nadležni proračun 360,86 € (167)

- potraživanja za kazne i upravne pristojbe 191.850,13 € (168)

- ispravka vrijednosti potraživanja kazni i upravnih pristojbi -108.318,92 € (169)

- kontinuiranih rashoda budućeg razdoblja 176.152,37 € (193)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ukupno: 877.689,64 €

Na računu depozita je novac uplaćen od zainteresiranih stranaka u postupcima pred sudom za troškove nastale u tim postupcima za radnje kao što su očevidi, jamčevine i ostalo u iznosu od 261.670,61 €.

Potraživanja od Hrvatskog zavoda za zdravstveno osiguranje za nerefundirana bolovanja iznose 349,78 € (129).

Kontinuirani rashodi budućih razdoblja AOP (193) iznose 176.152,37 €, a sadrže rashode koji nastaju kontinuirano tijekom proračunske godine, a odnose se na rashode za zaposlene (plaća za 12/2024, naknada za prijevoz na posao i s posla za 12/2024, jubilarna nagrada 12/2024 i potpora zbog bolovanja zaposlenika duljeg od 90 dana 12/2024) te troškove energije, komunalnih usluga, poštarine, telekomunikacijskih usluga.

Za potraživanja iz nadležnosti suda, koja su ujedno i prihod državnog proračuna, na osnovu dostavljenih podataka iz Ureda predsjednika (17 Su-55/2025-3 od 21. siječnja 2025.) obračunat je ispravak vrijednosti potraživanja sukladno članku 37.a Pravilnika o proračunskom računovodstvu i računskom planu, što je utjecalo na smanjenje potraživanja za prihode poslovanja (16). Prema proceduri naplate prihoda, sud je dužan i dalje poduzimati odgovarajuće mjere za naplatu prihoda.

Obveze i vlastiti izvori (B003) - Na ovoj poziciji evidentirane su obveze i vlastiti izvori u visini od 1.588.379,01 €.

Obveze (2)– ukupno iznose 440.008,61 € i to :

* obveze za zaposlene (231) – 156.317,15 €
* obveze za materijalne rashode (232) – 21.513,06 €
* obveze za ostale financijske rashode (234) – 157,90 €
* ostale tekuće obveze (239) – 262.020,50 €

Ostale tekuće obveze (239) u obračunskom razdoblju za 2024. godinu iznose 262.020,50 €, što je u odnosu na prethodno razdoblje smanjenje od 13%, a odnose se na obveze za predujmove – depozite u iznosu od 261.670,61 € (uplate stranaka u postupku, naknade za vještačenje, očevidi…), obveze za uplatu u proračun – kamate 0,11 €, te bolovanja preko 42 dana na teret Hrvatskog zavoda za zdravstveno osiguranje 349,78 €.

Vlastiti izvori (9) – ukupno iznose 1.148.370,40 €, a odnose se navlastiteizvore vlasništva iz proračuna u iznosu od 710.689,37 € (9111) umanjeno za manjak prihoda 1.474,88 € (922) i uvećano za obračunate prihode za sudske pristojbe i novčane kazne 439.155,91 € (96). Vlastiti izvori iz proračuna (9111) u cijelosti se odnose na knjigovodstvenu vrijednost nefinancijske imovine (B002).

Općinski sud u Požegi u 2024. godini nije imao nove ugovorne odnose koji mogu postati imovina ili obveza, a koji se odnose na založna prava na nekretninama ili pokretninama, dana jamstva, dobivena jamstva i slično. Jedino zaduženje, koje je Općinski sud u Požegi imao, je financijski leasing koji je sklopljen u 2019. godini na razdoblje od 5 godina (Ugovor o financijskom leasingu broj 221277/19, uz prethodno dobivenu suglasnost nadležnog ministarstva), a koji je otplaćen 26.09.2024. godine, te je vozilo prešlo u vlasništvo Općinskog suda u Požegi.

Također, kao obvezna bilješka su i Popis sudskih sporova u tijeku. Općinski sud u Požegi nije imao nikakvih sporova, a koji bi mogli proizvesti financijske učinke (Službena bilješka iz Ureda predsjedništva 17 Su-55/2025-2 od 21. siječnja 2025. godine).

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Općinski sud u Požegi iskazuje rashode na šifri 033, predviđenoj za sudove, u iznosu od 2.093.131,85 €. Ovako iskazani rashodi u obrascu RAS-funkcijski odgovaraju ukupno iskazanim rashodima razreda 3 – Rashodi poslovanja u obrascu PR-RAS.

**BILJEŠKE UZ IZVJEŠTAJ P-VRIO**

Općinski sud u Požegi u 2024. godini bilježi promjene u obujmu imovine gdje je iskazano povećanje proizvedene i neproizvedene dugotrajne imovine u iznosu od 21.216,41 € i to prema:

* Odluci o ustupanju na trajno korištenje bez naknade trezor, model ASM 46 ključ, 1 komad, inventurni broj 055485, KLASA: 700-01/10-01/697, URBROJ: 514-03-04-02-02/02-24-188, od 15. veljače 2024. godine, sadašnje vrijednosti od 0,00 €;
* Odluci o prijenosu bez naknade uvećana vrijednost za Radove izrade LAN instalacije, KLASA: 650-01/24-01/19, URBROJ: 514-13-01/05-24-03, od 29. veljače 2024., u ukupnom iznosu od 8.517,00 €;
* Odluci o prijenosu bez naknade vrijednost za 5 komada računala Dell OptiPlex 7410, KLASA: 650-01/24-01/01, URBROJ: 514-13-01/05-24-140, od 19. srpnja 2024. godine, u ukupnom iznosu od 3.695,35 €;
* Odluci o prijenosu bez naknade vrijednost za 1 komad UPS Veritv 200VA, KLASA: 650-01/24-01/01, URBROJ: 514-02-04-01/03-25-432, od 23. siječnja 2025. godine, u ukupnom iznosu od 1.141,56 €;
* Odluci o prijenosu bez naknade vrijednost za 10 komada računala Dell OptiPlex 7410, KLASA: 650-01/24-01/01, URBROJ: 514-02-04-01/03-25-302, od 22. siječnja 2025. godine, u ukupnom iznosu od 7.862,50 €.

**BILJEŠKE UZ IZVJEŠTAJ O OBVEZAMA**

Stanje obveza na kraju izvještajnog razdoblja iznosi 440.008,61 € (V006).

Dospjele obveze na kraju izvještajnog razdoblja iznose 0,00 € (V007), a nedospjele 440.008,61 € (V009). Nedospjele obveze uglavnom se odnose na obveze za zaposlene (obračunata plaća za mjesec prosinac 2024. godine, ostali rashodi za zaposlene – regres, potpora zbog smrti člana uže obitelji zaposlenika, jubilarna nagrada za 12/2024), obveze za materijalne rashode, te obveze proračunskih korisnika za povrat u proračun, a kojima je dospijeće u siječnju 2025. godine.

Stanje obveza 1. siječnja (V001) iznosi 457.780,29 €.

Povećanje obveza u izvještajnom razdoblju (V002) – iznosi 2.507.904,36 €, a odnosi se na slijedeće:

* Međusobne obveze proračunskih korisnika (V003) – 8.689,30 € (bolovanje na teret HZZO-a 7.082,96 €, povrat poreza po godišnjem obračunu poreza 465,05 €, pasivna kamata 0,41 € i povrat sredstava u državni proračun 1.140,88 €)
* Obveze za rashode poslovanja (N23) – 2.499.215,06 €:

 - obveze za zaposlene – 1.835.985,26 € (N231)

 - obveze za materijalne rashode – 290.179,69 € (N232)

 - obveze za financijske rashode – 1.840,67 € (N234)

 - ostale tekuće obveze – 371.209,44 € (N239).

Podmirene obveze u izvještajnom razdoblju (V004) – iznose 2.525.676,04 €, a odnose se na slijedeće:

* Međusobne obveze proračunskih korisnika (V005) – 27.188,55 € (uplata sredstava u državni proračun 1.140,88 €, pasivna kamata 0,45 €, povrat poreza i prireza po godišnjem obračunu 534,80 €, bolovanje na teret HZZO-a 25.512,42 €)
* Obveze za rashode poslovanja (P23) – 2.495.209,85 €:

- obveze za zaposlene (P231) – 1.811.149,87 €

 - obveze za materijalne rashode (P232) – 290.880,62 €

 - obveze za financijske rashode (P234) – 1.888,80 €

 - ostale tekuće obveze (P239) – 391.290,56 €

 - Obveze za nabavu nefinancijsku imovinu (P24) – 684,19 €

 - Obveze za financijsku imovinu (P dio 25,26) u iznosu od 2.593,48 € – financijski leasing.

Stanje dospjelih obveza na kraju izvještajnog razdoblja (V007) – iznosi 0,00 €.

Stanje nedospjelih obveza na kraju izvještajnog razdoblja iznosi (V009) 440.008,61 €, odnosi se na:

* međusobne obveze proračunskih korisnika (V010) u iznosu od 349,89 € - bolovanje na teret HZZO-a u iznosu od 349,78 € i naplaćene pasivne kamate u iznosu od 0,11 €,
* obveze za rashode poslovanja u iznosu od 439.658,72 € (ND23) - obveze za zaposlene 156.317,15 €, obveze za materijalne rashode 21.513,06 €, obveze za ostale financijske rashode 157,90 €, ostale tekuće obveze (obveze za predujmove) 261.670,61 €.

Požega, 30. siječnja 2025.

Osoba za kontaktiranje: Sabrina Pernar

Telefon: 034/290-511

Voditelj odjeljka računovodstvenih Sutkinja ovlaštena za obavljanje

 poslova poslova sudske uprave

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Sabrina Pernar Snježana Polgar